is is is sv is es es en is en is is is en sv is is en is is is is is is is is en es hu is is is is is is is is en is is is is is is is is is is is en is is is is is is is is is is nb en is pt is is is is is is is is is en is is is is is is is is is is is is is is is is is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
maí 2015 – Þörf – Vani – Líðan
Hér getur að líta verksummerki eftir að konan leitaði að verkjatöflum í nótt! Greinulega smá panic í gangi
Tæplega 9 – Gengið í vatni, vatnsleikfimi, og smá baksund
10 – fræðsla um hrygginn – ægilega  merkilegt!
11 – nudd – púha -Beata finnur mikinn mun
11:30 vigtun – ah léttist þó!
12 – lax og grænmeti og meira grænmeti því mér finnst lax hreint ekki góður!
15 – ræktin í 90 mínútur
17 – sund – ja sko ganga í lauginn og svo potturinn og smá sólbað
18 – brjáluð úr hungri og örmagna!
Það er bara þannig! 😉
Góður dagur, aum hné. Hvíld verður kærkomin því auk þessa alls eru það gangarnir, gangarnir og gangarnir!
Bognar en brotnar eigi
Líður samt eins og ég muni brotna sundur innan tíðar. Þetta rúm hér er að drepa mig! Búin að fá aðra dýnu, búin að fá eggjabakkadýnu og ég veit ekki hvað – en nei – svoooo illt í bakinu.
Svaf 2 nætur í mínu gamla rúmi á Selfossi  – og þar fann ég ekki fyrir neinu – ég þarf að tala við aumingja hjúkkurnar – ekki veit ég hvað þær geta gert í þessu. En ef ekki finnst lausn verð ég að sofa annars staðar! Púff
Í dag var það sundleikfimi, fyrirlestur um liði, nudd, sjúkraþjálfun og teygjur!
Grænmetispizza og enn hendi ég helmingnum að f því sem ég set á diskinn sem þýðir að maginn á mér tekur ekki við því sem hann gerði hér í upphafi.
Og nuddarinn sagði mig alla vera að mýkjast og ég finn það líka en nei – þá er það bakið.
Gamla góða stökkið í Vaðnesi ætlar að halda mér við efnið!
En þá er að lesa smá í Svartfugli – Scheving sýslumaður fer á kostum á þeim síðum sem ég fletti um þessar mundir á meðan Eyjólfur séra verður enn ráðvilltari en fyrr og Jón prófastur er svo gott sem farinn yfir um. Sakborningarnir – um þá vitum við minna.
Mikill er aminn í amstursleysinu!
Slæmur dagur í dag, verkjalega séð. Afar góður samt svefnlega séð!
Svaf mikið og mun sofna innan tíðar!
Þegar ég verð búin að pakka niður sundóti og öðru því sem ég þarf að hafa í mínu farteski frá 9 – 12 á morgun.
Á morgun er vatnsleikfimi, fyrirlestur um liði líkamans og svo sjúkranudd og bakstrar.
Eftir hádegi er ekkert nema vatnsþrekið rúmlega 1.
Það þýðir að farangurinn verður með minnsta móti bara sundbolur fyrir hádegi og svona það helsta sem fylgir því að þvo sér og þurrka. En eftir hádegið tek ég allt heila klabbið með mér í sund.
Ekki er útlit að það rúmist að fara í salinn á morgun, en mikið langar mig það nú samt!
En annars er það bara þrjú skipti frá og með fimmtudegi til sunnudags. Ætti að ná því vel, því salurinn gerir mér ekkert nema gott. Fæ svona ægilega fínt adrenalín út úr því einhvern veginn ;).
Fer svo ekki að koma sól svo hægt sé að fara í smá sólbað í lok dags og brosa á móti henni?
Ég er ekki nærri nógu dugleg að blogga! Eins og mér finnst það mikilvægt!
Ég er nú búin að vera í 2 vikur á Hveragerði, þar af hef ég farið í eina tvöfalda sextugsafmælisveislu, eina útskriftarveislu og verið ,,strandaglópur“ á Selfossi í 2 daga! Svo hef ég sofið svona helmingi meira en ég hélt að væri mögulegt!
Á fimmtudaginn var hafði ég misst sem nemur þessum smjörlíkisstykkjum og ekki er það allt vatn því ég hef svolítinn bjúg. Ég er nú að einbeita mér að því að vera þakklát og auðmjúk! Það er ekki eins og þetta gerist í hverri viku!
Ég fékk mjög í bakið á miðvikudaginn var en er nú öll að verða góð en það sem er nú eiginlega verra að ég hef ekkert hreyft mig síðan á fimmtudag – ja nema ýmsar göngur! Og í gær hreyfði ég mig mjög mikið – brenndi amk 1000 hitaeiningum – hið minnsta, en á móti kemur að mataræðið var ekki eins gott og í Hveragerði!
Að öllu þesu sögðu er ég líka aðæfa mig í að vera ánægð með mig! Ekki alltaf að lemja á mér – mér finnst eins og ekkert sé nógu gott – nokkurn tímann! Það er ekki nokkur leið að lifa lífinu svei mér þá!
Mataræðið á hælinu er hreinlega frábært – mér verður ekki illt í maganum og ég verð heldur ekki svöng – ekki nokkurn tímann! Held reyndar að það sé líka andlegt – ekkiborðaneittstaður!
Hugurinn er sem sagt að byrja að snúast – ég er búin að lesa eina bók, er að lesa Svartfugl núna og alveg að missa mig í Farmville sem er líklega það næsta sem ég þarf að hætta ;).
Gangarnir eru ekki nærri eins mikið mál og áður – og það þó bakið sé að drepa mig.
Og mér finnst svakalega gaman að lyfta – og tækin í Hveragerði eru hreinlega stórkostlega góð – og ég hugsa að það sé ekki langt í að ég fari út að hjóla!
Já hugsið ykkur það!
10 dagar í Hveragerði
Það er af mér að segja að vistin er öll að venjast – hún er samt önnur en ég hélt. Ég var kannski með kollinn fullan af ranghugmyndum –  það þarf að miða sig við sjálfan sig en ekki tálmyndir.
Ég hef ekki verið nærri eins dugleg og ég hélt ég yrði – hef þurft að ýta til hliðar ýmsu – en þær eru að kenna mér hér að sá dugnaður sem ég sýni í hvert eitt sinn sé hinn eini sanni, minn og ekki annarra – og nægur í hvert eitt sinn.
Hætta að berja á mér sinkt og heilagt. Já það væri það.
Ég fór á vigtina í dag og það var afar gleðilegt – 2 kg farin og það þó mér finnist vera heilmikill lopi á mér enn – það segir mér að hreyfingin sem ég hef náð að stunda – sé næg! Þrátt fyrir þreytu og bakverki, aumt hné og annað vesen.
Það hefur ekki alltaf verið svo að ég missi 2 kg. Best að umvefja það og halda áfram.
Það er alveg magnað með þetta mataræði hér – mér verður ekki illt af því!
Það er afar merkilegt og ég verð að grafast fyrir um hvers vegna!
En nú er rétt að fara að sofa! og ekki meiri upphrópunarmerki 😉
Hveragerðiskrónika fyrsta vikan að líða
Þess ber þó fyrst að geta að Björk á afmæli. 😉
Á fimmtudaginn fór ég í afmæli til Mumma og Dagmar í Borgarnes með Palla mínum. Það var indælt. Verst var þó hve illa ég hafði sofað þær nætur sem ég hafði verið hér – að afmælinu loknu ákvað ég því að sofa hjá Ragnheiði og Ingvari á Selfossi og vinna svo í því að fá eggjabakkadýnu hér á heilsusetrinu. Sem ég og gerði á föstudeginum, sem fór að mestu í svefn, spil og smá andlega uppörvun en andlegt atgervi mitt var ekki gott. Kvíði yfir göngum og getuleysi – en þó skein þarna einhvers staðar ljóstýra því í æfingatímanum í salnum hafði allt gengið betur en ég átti von á!
Eftir aðeins betri svefna aðfaranótt laugardags, góðan hádegismat skeiðaði ég með töskuna hennar Ragnheiðar í eftirdragi, smekkfulla af alls konar sund og íþróttadóti. Ég fór í ræktina og þar átti ég frábæra stund í miklum rólegheitum.
Gangan í salan, 10 mín, á hjóli og 5 mín á ógeðstækinu mínu (Baldurs) – skiðavélinni auk tveggja hringja og teygja í lokin 600 hitaeiningar. Meðalpúls 122 hámarkspúls 144
Teygjur og ganga til laugar 316 – meðalpúls 94, hámark 130
Þá fór ég í sund og synti 300 metra 476
Ganga  og sprikl í lauginni, 171, meðal 96 – hámarkspúls 120
Pottur 164 meðalpúls 92 og hámark 131 (í víxböðum)
Þegar þetta er talið saman – var þetta frábær dagur og ég himinlifandi með getuna! Gat svo miklu meira en ég hélt!
Og ég elska enn að lyfta!
Og sundið er náttúrulega bara dásemd.
Í upphafi æfinga í sal tók ég 2 treo. Hjálpaði mikið held ég.
Eftir þetta kom Palli í kvöldmat og við fórum til Eiríks Inga og pössuðum hann. Þar fékk ég mér ís sem nammidagstreat. Eiríkur var eins og ljós – en afar vinnusamur í morgun!
Eftir hádegi fór Palli svo með mig hingað og ég hef eiginlega bara sofið síðan og hvílt mig – ásamt því að taka upp kartöflur náttúrulega.
Maginn er þokkalegur – og ég er ekki eins kvíðin og ég var – og búin að skipuleggja morgundaginn og tel mig komast í allt sem ég þarf að fara í – gangandi með mína fínu hjólatösku í eftirdragi – en hvort ég nái í morgunmatinn verður að koma í ljós, því ég er enn slæm fyrst á morgnana.
En þetta er allt að koma!
Bloggaðu hjá WordPress.com. eftir Automattic.